**VANJÄRVI-SEURA RY**

HALLITUKSEN KOKOUS 5/2016

**Sähköpostikokous**

**aika:** perjantai 27.5. – maanantai 30.5.2016

**läsnä:** Pirkko Kaskinen, Marjo Simpanen, Paula Steele, Kati Tammio,

Suvi Nuotio, Ville-Veikko Lehtimäki, Markku Evelä, Antti Peisa,

Esa Tammio, Kari-Pekka Räsänen, Mari Vainio

**PÖYTÄKIRJA**

1. **Kokouksen avaaminen**

Puheenjohtaja avasi kokouksen perjantaina 27.5 klo 20.34

1. **Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi

1. **Esityslistan hyväksyminen**

Esityslista hyväksyttiin

1. **Kyläavustajan palkkaaminen Työtä Kylästä-hankkeen kautta**

Puheenjohtaja oli tavannut Työtä Kylästä-hankkeen projektipäällikön Juhani Nenosen perjantaina 27.5 klo 11.00 ja antoi hallitukselle selvityksen mm. Kyläavustajan hankintatavasta, kriteereistä, palkkauksesta, valinnasta, työnkuvasta, työajasta, lomista sekä yhdistykselle aiheutuvista kuluista.

Kyläavustaja tekee 65-prosenttista työaikaa eli 26h/vko. Lisäkorvaus sunnuntaityöstä on 100% ja lauantaityöstä 50 %. Vuosilomat menevät hänellä normaalin mukaan ja km-korvaus (jonka siis tilaaja maksaa) normaalin 0,43 €/km mukaan.

Kyläavustajan työnkuva voi olla esim. seurojentalon hoitoa, maalausta, nurmikonleikkuuta, lumikolaamista, siivoamista, rakentamista, tapahtumien järjestämisapuna olemista jne. -poislukien luvanvaraiset työt.

Tämän lisäksi Kyläavustaja voi olla kyläläisten ja paikallisten yhdistysten tai yritysten apuna 10 €:n tuntihintaan. Hinnan maksaa tilaaja ja tämä raha jää yhdistykselle. Avustajan voi tilata esim. kaupassakäynteihin, ATK-opetukseen, kukkienkasteluun kun perhe on poissa, puutarhatöihin ym. –edelleen poislukien luvanvaraiset työt.

Kyläavustaja on pitkäaikaistyötön ja hän työllistyy palkkatuella. Suomen Kylätoiminta ry (SYTY) tukee hankkeessa kyläyhdistyksiä byrokratiatalkoissa hoitamalla palkanlaskennan ja ilmoitukset. Kyläavustajan palkka kulkee yhdistyksen tilin kautta.

Kuluina Kyläavustajasta tulee noin 100 €/vuosi hallinnon vapaaehtoisena vastuuvakuutuksena. Avustajalle on myös hankittava puhelinliittymä ja tarvittavat työvälineet.

Enimmillään yhden henkilön saa avustajaksi 12 kuukaudeksi.

Päätettiin hankkia kyläavustaja Työtä Kylästä-hankkeen kautta.

Päätettiin käynnistää prosessi välittömästi niin, että puheenjohtaja allekirjoittaa ja lähettää valtakirjan Työtä Kylästä-hankkeen Juhani Nenoselle ja Marianne Lemettiselle, jotta he pääsevät viemään asiaa eteenpäin. Pyrimme siihen, että saisimme avustajan 1.7.2016 lähtien.

1. **Kokouksen päättäminen**

Kokous päätettiin määräajassa maanantaina 30.5.2016 klo 12.00

Vakuudeksi

Vanjärvellä 12.6.2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja

Mari Vainio